Մարի քաղաք-պետությունը ընդգրկում էր մոտ մոտ 5.000 ք/կմ տարածք և քննարկվող ժամանակաշրջանում գործնականում նրա կազմի մեջ էր գտնվում Եփրատի ողջ միջին հովիտը: Պետությունը իրենից ներկայացնում էր օլիգարխիկ միապետություն, չուներ որևէ ներքաղաքական, արտաքին-քաղաքական և ռազմական խնդիր: Միակ խնդիրը բռնկված սովն էր և անկում ապրող առևտուրը: Համաձայն մասնագետների կարծիքի` վճռական ռազմական օպերացիաների ժամանակ այս տիպի հասարակությունը ի վիճակի էր զենքի տակ դնել բնակչության մինչև 10 տոկոսը, իսկ հենց իր` բնակչության բարոյահոգեբանական և քանակական դրությունը գտնվում էր դրական վիճակում: Միակ խնդիրը սովով պայմանավորված առողջական որոշակի բարդություններն էին: Փաստորեն պետության համար կենսականորեն կարևոր էր պարտության մատնել Բաբելոնի բանակին և հետ մղել Բաբելոնի հարձակումը: Սրանով պայմանավորված` բարձր էր նաև բնակչության մարտական ոգին, թեև սովը իր որոշակի ազդեցությունն իհարկե թողնում էր: Հայտնի է նաև, որ Մարիից փոքր Էշնունան ունեցել է 6.000-անոց մշտական բանակ: Նույնաքանակ բանակ ունեցել է նաև Մարին այս դեպքերից 20 տարի առաջ: